*Projekts*

LATVIJAS REPUBLIKAS MINISTRU KABINETS

2016.gada \_\_\_.\_\_\_\_\_\_\_                                               Noteikumi Nr.\_\_

Rīgā                                                                               (prot. Nr.\_\_  \_\_.§)

**Korupcijas novēršanas un apkarošanas biroja priekšnieka amata pretendentu pieteikšanās nosacījumi un kārtība, kā arī pretendentu atlases un vērtēšanas kārtība**

Izdoti saskaņā ar

Korupcijas novēršanas un apkarošanas biroja likuma

 4.panta otro daļu

**I. Vispārīgie jautājumi**

1. Noteikumi nosaka Korupcijas novēršanas un apkarošanas biroja (turpmāk – birojs) priekšnieka amata pretendentu (turpmāk – pretendents) pieteikšanās nosacījumus un kārtību, kā arī pretendentu atlases un vērtēšanas kārtību.

2. Ministru kabinets izsludina atklātu konkursu uz vakanto biroja priekšnieka amatu (turpmāk – konkurss), nosakot pretendentu pieteikumu (1.pielikums) iesniegšanas termiņu 20 darbdienas. Pēc konkursa izsludināšanas Valsts kanceleja informē Korupcijas novēršanas un apkarošanas biroja Sabiedriski konsultatīvo padomi par termiņu, kurā deleģējami pārstāvji darbam komisijā.

3. Konkurss notiek divās kārtās un ietver pretendentu atlasi atbilstoši ārējos normatīvajos aktos noteiktajām obligātajām prasībām, kā arī padziļinātu pretendenta reputācijas, kvalifikācijas un amatam nepieciešamās pieredzes un zināšanu izvērtēšanu.

4. Pretendentu sniegtā informācija, kompetento valsts institūciju sniegtā informācija un informācija par pretendentu vērtējumu saskaņā ar [Informācijas atklātības likuma](http://likumi.lv/ta/id/50601-informacijas-atklatibas-likums) [5.panta](http://likumi.lv/ta/id/50601-informacijas-atklatibas-likums#p5) otrās daļas 2.punktu ir ierobežotas pieejamības informācija, un tā netiek publiskota, izņemot gadījumus, ja tā publiskojama šajos noteikumos noteiktajā kārtībā.

**II. Komisijas darbība**

5. Komisija lēmumus pieņem komisijas sēdēs. Komisijas sēdes sasauc un vada komisijas vadītājs. Komisijas sēdes var notikt klātienē vai izmantojot videokonferences ierīces. Komisijas sēdes tiek ierakstītas audio formātā, kā arī tās tiek protokolētas, un protokolu paraksta visi komisijas locekļi.

6. Komisija lēmumus pieņem ar balsu vairākumu.

7. Ja komisijas locekļiem balsojot, balsis sadalās vienādi, tiek pieņemts lēmums, kas ir pretendentam labvēlīgāks.

8. Ja komisijas loceklis, pamatojoties uz interešu konfliktu vai citiem ētiskiem apsvērumiem, atstata sevi no lēmuma pieņemšanas kādā jautājumā, uzskatāms, ka komisija darbojas pilnā sastāvā.

9. Komisijas vadītājs pirms komisijas darbības uzsākšanas nodrošina Sabiedriski konsultatīvās padomes deleģēto pārstāvju savlaicīgu informēšanu par komisijas sēdēm, norādot to norises laiku un vietu.

10. Komisija sāk savu darbību ar rīcības plānojuma sēdi, kuru komisijas vadītājs sasauc ne vēlāk kā 10 darbdienas pēc tam, kad Ministru kabinets ir izsludinājis atklātu konkursu. Rīcības plānojuma sēdē:

 10.1. vienojas par komisijas darbības laika grafiku un norises vietu.

10.2. sagatavo jautājumus pretendentu atlases rakstiskajam darbam;

10.3. konsultējoties ar Sabiedriski konsultatīvās padomes deleģētajiem pārstāvjiem, vienojas par kritērijiem, pēc kādiem nosakāms, vai pretendentam ir nevainojama reputācija;

10.4. izlemj citus ar komisijas darba organizāciju saistītus jautājumus;

11. Sabiedriski konsultatīvās padomes pilnvarotie pārstāvji piedalās komisijas sēdēs ar padomdevēja tiesībām, izņemot sēdes, kurās tiek izskatīti jautājumi, kas satur valsts noslēpumu. Komisija lēmumu pieņemšanas gaitā lūdz Sabiedriski konsultatīvās padomes pilnvarotajiem pārstāvjiem sniegt viedokli, kam ir ieteikuma raksturs.

12. Katrs Sabiedriski konsultatīvās padomes pilnvarotais pārstāvis apliecina, ka nav tādu faktu vai apstākļu, kuru dēļ viņš būtu ieinteresēts kāda konkrēta iesniedzēja vai pretendenta atlasē, kā arī apņemas neizpaust ierobežotas pieejamības informāciju.

13. Komisijas vadītājs nodrošina informācijas par komisijas darbības laika grafiku un norises vietu publicēšanu Ministru kabineta tīmekļa vietnē (www.mk.gov.lv).

14. Komisijas darbību materiāltehniski nodrošina Valsts kanceleja.

**III. Konkursa izsludināšana un prasības pretendentiem**

15. Pamatojoties uz Ministru kabineta lēmumu par konkursa izsludināšanu, Valsts kanceleja nodrošina konkursa sludinājuma publicēšanu oficiālajā laikrakstā "Latvijas Vēstnesis" un Ministru kabineta tīmekļa vietnē (www.mk.gov.lv).

16. Lai pieteiktos konkursā, pretendents iesniedz Valsts kancelejā šādus dokumentus:

16.1. pieteikuma vēstuli dalībai konkursā ([1.pielikums](http://likumi.lv/ta/id/251858-korupcijas-noversanas-un-apkarosanas-biroja-prieksnieka-amata-pretendentu-atlases-kartiba#piel1)), norādot motivāciju un savu redzējumu par Korupcijas novēršanas un apkarošanas biroja darbības prioritātēm, attīstību un pretkorupcijas pasākumu pilnveidošanu Latvijā;

16.2. pretendenta dzīves gaitas aprakstu (CV), atbilstoši *Europass* CV standartam, kas pieejams tīmekļa vietnē [www.europass.lv](http://www.europass.lv);

16.3. atsauksmes no iepriekšējām darbavietām, norādot tās sniedzēju;

16.4. izglītību apliecinoša dokumenta kopiju;

16.5. valsts valodas prasmi apliecinoša dokumenta kopiju, ja latviešu valoda nav dzimtā valoda;

16.6. svešvalodu prasmes apliecinošus dokumentus, kas apliecina, ka pretendenta valodas prasmes ir novērtētas B līmenī (piemēram, IELTS vai TOEFL testa rezultāti, vai dokumenti, kas apliecina, ka iesniedzējs ir absolvējis vidējās izglītības vai augstākās izglītības mācību iestādi, kurā ne mazāk kā 60% no mācībām notiek attiecīgajā svešvalodā, vai ieguvis valodas zināšanas licencētas izglītības programmas ietvaros Latvijā, vai jebkurā Eiropas savienības dalībvalsts vai citas ārvalsts izglītības iestādē), iesniedzot valodas zināšanas apliecinošus dokumentu (sertifikāts, apliecība, apliecinājums, diploms, u.c.), kopijas vai valodas prasmju pašnovērtējumu saskaņā ar Eiropas valodu pases pašnovērtējuma tabulu, kas pieejama tīmekļa vietnē [www.europass.lv](http://www.europass.lv);

16.7. pretendenta pašrocīgi aizpildītu aptaujas lapu saskaņā ar Ministru kabineta 2004.gada 6.janvāra noteikumu Nr.21 "Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi" 2.pielikumu. Pretendents pašrocīgi aizpildīto aptaujas lapu ievieto atsevišķā aploksnē un iesniedz Valsts kancelejā personiski, uz aploksnes norādot "Aptaujas lapa".

17. Ja nepieciešams, pretendenta atbilstības pārbaudes nodrošināšanai komisija ir tiesīga lūgt pretendentu uzrādīt dokumentu oriģinālus un iesniegt papildu dokumentus vai informāciju, tai skaitā dokumentus, kas saistīti ar pretendenta korupcijas risku un ietekmējamības risku pārbaudi, pildot biroja priekšnieka amata pienākumus, kā arī lūgt veikt valodas zināšanu papildus pārbaudi.

**IV. Konkursa pirmās kārtas norise**

18. Lai pārbaudītu pretendentu atbilstību Korupcijas novēršanas un apkarošanas biroja likuma 4.panta piektajā daļā noteiktajām obligātajām prasībām, komisija konkursa pirmajā kārtā izvērtē pretendentu iesniegtos dokumentus un Satversmes aizsardzības biroja sniegto atzinumu par pretendenta atbilstību likumā noteiktajām prasībām, lai saņemtu speciālo atļauju pieejai valsts noslēpumam, aizpildot pirmās kārtas vērtējuma lapu (2.pielikums). Komisija pārbauda pretendentu iesniegto informāciju par atbilstību Korupcijas novēršanas un apkarošanas likuma 4.panta piektajā daļā noteiktajām obligātajām prasībām, nepieciešamības gadījumā pieprasot papildus informāciju no kompetentajām institūcijām. Konkursa pirmajā kārtā netiek vērtētas Korupcijas novēršanas un apkarošanas biroja likuma 4.panta piektajā daļā noteiktā obligātā prasība par nevainojamu reputāciju.

19. Komisija, izvērtējot pretendentu iesniegtos dokumentus vai pašnovērtējumu par svešvalodu zināšanām, šaubu gadījumā var nosūtīt pretendentu svešvalodu zināšanu pārbaudei uz izglītības iestādi vai komercsabiedrību, kuras Latvijas Republikā nodrošina licencētu izglītības programmu svešvalodu apguvē, nosakot pretendentam termiņu dokumenta iesniegšanai, kas apliecina viņa svešvalodu zināšanu pārbaudes rezultātus.

20. Pretendenti, kuri neatbilst [Korupcijas novēršanas un apkarošanas biroja likuma](http://likumi.lv/ta/id/61679-korupcijas-noversanas-un-apkarosanas-biroja-likums) [4.panta](http://likumi.lv/ta/id/61679-korupcijas-noversanas-un-apkarosanas-biroja-likums#p4) piektajā daļā noteiktajām obligātajām prasībām, izņemot nevainojamu reputāciju, kuras vērtēšana tiek veikta konkursa otrajā kārtā, tiek noraidīti.

21. Par konkursa pirmās kārtas rezultātiem komisija iesniedzējus informē rakstiski piecu darbdienu laikā pēc lēmuma pieņemšanas, norādot, vai pretendents kvalificējas dalībai konkursa nākamajai kārtai. Konkursa pirmajā kārtā noraidītie pretendenti dalību konkursā neturpina.

22. Informācija par pretendentiem, kurus konkursa komisija ir atlasījusi dalībai konkursa otrajā kārtā, piecu darbdienu laikā pēc lēmuma pieņemšanas tiek publicēta Ministru kabineta tīmekļa vietnē (www.mk.gov.lv), norādot pretendenta vārdu, uzvārdu, darbavietu un amatu.

**V. Konkursa otrās kārtas norise**

23. Lai padziļināti izvērtētu uz konkursa otro kārtu izvirzīto pretendentu reputāciju, kvalifikāciju, amatam nepieciešamo pieredzi un zināšanas, komisija:

23.1. veic pārrunas ar pretendentiem;

23.2. lūdz mutvārdos pretendentus sniegt savu redzējumu par Korupcijas novēršanas un apkarošanas biroja darbības prioritātēm un attīstību;

23.3. lūdz rakstiski atbildēt uz komisijas sagatavotajiem jautājumiem par Korupcijas novēršanas un apkarošanas biroja kompetences jomām, valsts pārvaldi un tiesību aizsardzības sistēmu. Pretendenti rakstiskas atbildes sniedz konkursa norises vietā. Visiem pretendentiem tiek uzdoti vienādi jautājumi un noteikts vienāds laiks (ilgums) atbildes sagatavošanai. Atbildes, pretendentam iepriekš parakstot katru atbildes lapaspusi, tiek ievietotas aploksnē, ko aizlīmē un paraksta pats pretendents, kā arī visi komisijas locekļi. Aploksne tiek atvērta tikai komisijas sēdē, kad komisija uzsāk visu pretendentu rakstu darbu izvērtēšanu.

24. Katra pretendenta vērtēšana otrajā kārtā notiek saskaņā ar šo noteikumu  [3.pielikumā](http://likumi.lv/ta/id/251858-korupcijas-noversanas-un-apkarosanas-biroja-prieksnieka-amata-pretendentu-atlases-kartiba#piel2) norādīto metodi un kritērijiem. Katrs komisijas loceklis individuāli aizpilda katra pretendenta vērtēšanas lapu ([3.pielikumu](http://likumi.lv/ta/id/251858-korupcijas-noversanas-un-apkarosanas-biroja-prieksnieka-amata-pretendentu-atlases-kartiba#piel2)).

25. Konkursa otrajā kārtā vispirms tiek pārbaudīti fakti, kas varētu radīt šaubas par pretendenta nevainojamu reputāciju, un vērtēšanas lapā (3.pielikuma 1.punkts) izdara atzīmi par to, vai tiek konstatēts, ka pretendentam ir nevainojama reputācija. Ja tiek konstatēti fakti, kas neapstrīdami norāda uz to, ka pretendenta reputācija nav nevainojama, komisija nosaka termiņu, kādā pretendents var sniegt papildus dokumentus un paskaidrojumu par konstatētajiem faktiem. Pēc minēto dokumentu un paskaidrojuma saņemšanas komisija uzklausa klātienē pretendenta skaidrojumu par minētajiem faktiem.

26. Ja komisija pēc iepazīšanās ar papildus iesniegtajiem dokumentiem un paskaidrojuma, kā arī noklausoties pretendenta skaidrojumu, tomēr uzskata, ka pretendenta reputācija nav atbilstoša tam, lai ieņemtu Korupcijas novēršanas un apkarošanas biroja priekšnieka amatu, komisija sagatavo argumentētu lēmumu par pretendenta noraidīšanu neatbilstošas reputācijas dēļ, un pretendents tālāk netiek vērtēts.

27. Komisijas locekļu individuālo vērtējumu apkopošanu un kopējo vērtējumu par katru pretendentu aprēķināšanu nodrošina komisijas vadītājs. Kopējo vērtējumu aprēķina, saskaitot katram pretendentam visu komisijas locekļu piešķirto punktu skaitu un izdalot to ar komisijas locekļu skaitu, kuri piedalījās vērtēšanā. Iegūto rezultātu noapaļo, norādot iegūto vērtību decimālskaitļos, aiz komata norādot vērtību līdz skaitļa simtdaļām (piemēram, pieci, komats, divdesmit pieci).

28. Par uzvarētāju konkursā un attiecīgi par pretendentu, kura kandidatūra virzāma apstiprināšanai Ministru kabineta sēdē, uzskatāms pretendents, kurš kopējā komisijas vērtējumā ieguvis visvairāk punktu.

29. Ja komisija konstatē, ka konkursa otrajā kārtā visiem pretendentiem kvalifikācijas, amatam nepieciešamās pieredzes un zināšanu galīgā novērtējuma rezultāts ir mazāks kā 40 punkti, komisija pieņemlēmumu par konkursa izbeigšanu bez rezultāta.

30. Ja vairākiem pretendentiem galīgā novērtējuma rezultātā punktu skaits ir vienāds, tad visi šie amata pretendenti tiek virzīti apstiprināšanai Ministru kabineta sēdē tālākai virzīšanai uz Saeimu balsojumam par iecelšanu amatā.

31. Komisija pēc visu pretendentu izvērtēšanas pieņem vienu no šādiem lēmumiem:

31.1. iesniegt Ministru prezidentam priekšlikumu par tā pretendenta (vai pretendentu) kandidatūras virzīšanu izskatīšanai Ministru kabineta sēdē, kuram (kuriem) saskaņā ar šo noteikumu [21.punktā](http://likumi.lv/ta/id/251858-korupcijas-noversanas-un-apkarosanas-biroja-prieksnieka-amata-pretendentu-atlases-kartiba#p23) minēto komisijas kopējo vērtējumu piešķirts lielākais punktu skaits;

31.2. ieteikt Ministru kabinetam atkārtoti izsludināt konkursu, ja tiek noraidīti visi pretendenti.

32. Komisijas vadītājs 5 darbdienu laikā pēc komisijas lēmuma pieņemšanas rakstiski informē pretendentus un Ministru prezidentu par komisijas lēmumu.

Ministru prezidents M.Kučinskis

KNAB priekšnieka vietniece I.Jurča

Iesniedzējs: KNAB priekšnieka vietniece I.Jurča

2016.07.13. 9:57

1505

Strīķeris 67356168

alvils.strikeris@knab.gov.lv

1.pielikums
Ministru kabineta
2016.gada \_\_\_\_\_\_ noteikumiem Nr.\_\_\_\_\_\_

Korupcijas novēršanas un apkarošanas biroja
priekšnieka amata pretendentu
vērtēšanas komisijas priekšsēdētājam

|  |  |
| --- | --- |
|   |   |
|   | (pretendenta vārds, uzvārds) |

|  |  |
| --- | --- |
|   |   |
|   | (pretendenta dzīvesvietas adrese) |

**PIETEIKUMS**

Lūdzu izskatīt manu pieteikumu dalībai atklātā konkursā uz Korupcijas novēršanas un apkarošanas biroja priekšnieka amatu.

|  |  |
| --- | --- |
| Motivācija |  |
|  |
|  |

Redzējums par Korupcijas novēršanas un apkarošanas biroja darbības prioritātēm, attīstību un pretkorupcijas pasākumu pilnveidošanu Latvijā

|  |
| --- |
|  |
|  |
|  |

Pielikumā:

|  |  |
| --- | --- |
| 1. |  |
| 2. |  |

 ...

|  |  |
| --- | --- |
|   |   |
|   | (pretendenta paraksts\*) |

|  |  |
| --- | --- |
|   |   |
|   | (datums\*) |

Piezīme. \* Dokumenta rekvizītus "datums" un "paraksts" neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.

2.pielikums
Ministru kabineta
2016.gada \_\_\_\_\_\_\_\_\_ noteikumiem Nr.\_\_\_\_\_\_\_\_\_\_

Korupcijas novēršanas un apkarošanas biroja priekšnieka amata pretendenta novērtējuma lapa

|  |  |
| --- | --- |
| Pretendents |   |
|   | (vārds, uzvārds) |

**I Kārta**

|  |  |  |  |
| --- | --- | --- | --- |
| Nr.p.k. | Vērtējamā prasība | Vērtējuma kritēriji | Vērtējums |
| 1. | Pilsonība | Jābūt Latvijas republikas pilsonībai | Ir/nav |
| 2. | Latviešu valoda | Nepieciešams konstatēt, ka latviešu valoda ir dzimtā valoda vai pretendents ir absolvējis mācību iestādi, kurā mācības notiek latviešu valodā  | Ir/nav |
| 3. | 1 svešvalodas zināšanas | Ir iesniegt dokumenti, kas apliecina, ka pretendenta svešvalodas zināšanas ir vismaz B līmenī | Ir/nav |
| 4. | 2. svešvalodas zināšanas | Ir iesniegt dokumenti, kas apliecina, ka pretendenta svešvalodas zināšanas ir vismaz B līmenī | Ir/nav |
| 5. | Izglītība | Pārbauda, vai pretendents ir iesniedzis dokumentus, kas apliecina, ka tas ir ieguvis augstāko profesionālo vai akadēmisko izglītību un jurista kvalifikāciju | Ir/nav |
| 6. | Darba pieredze | Komisija pārliecinās, ka iesniedzējam ir vismaz triju gadu pieredze vadošā amatā publiskajā pārvaldē vai tiesību aizsardzības jomā | Ir/nav |
| 7. | Vecuma pārbaude | Komisija pārliecinās par to, ka iesniedzējs nav sasniedzis likumā "[Par valsts pensijām](http://likumi.lv/ta/id/38048-par-valsts-pensijam)" vecuma pensijas piešķiršanai noteikto vecumu | Ir/nav |
| 8. | Sodāmība, tiesājamība | Komisija pārliecinās, ka iesniedzējs nav sodīts par noziedzīgu nodarījumu (neatkarīgi no sodāmības noņemšanas vai dzēšanas) un nav notiesāta par noziedzīgu nodarījumu, atbrīvojot no soda, un nav saukta pie kriminālatbildības, izņemot gadījumu, kad persona ir saukta pie kriminālatbildības, bet kriminālprocess pret to izbeigts uz reabilitējoša pamata | Ir/nav |
| 9. | Pielaide valsts noslēpumam | Komisija pārliecinās, ka SAB atzinumā norādīts, ka iesniedzējs atbilst likumā noteiktajām prasībām, lai saņemtu speciālo atļauju pieejai valsts noslēpumam | Ir/nav |
| 10. | Aizliegta nodarbošanās | Komisija pārliecinās, ka iesniedzējs nav un nav bijis ar likumu vai tiesas nolēmumu aizliegtas organizācijas dalībnieks, kā arī nav un nav bijis PSRS, Latvijas PSR vai kādas ārvalsts, kas nav Eiropas Savienības vai Ziemeļatlantijas līguma organizācijas dalībvalsts, drošības dienesta (izlūkdienesta vai pretizlūkošanas dienesta) štata vai ārštata darbinieks, aģents, rezidents vai konspiratīvā dzīvokļa turētājs | Ir/nav |

3.pielikums
Ministru kabineta
2016.gada \_\_\_\_\_\_\_\_\_ noteikumiem Nr.\_\_\_\_\_\_\_\_\_\_

Korupcijas novēršanas un apkarošanas biroja priekšnieka amata pretendenta novērtējuma lapa

|  |  |
| --- | --- |
| Pretendents |   |
|   | (vārds, uzvārds) |

**II Kārta**

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Vērtējamā prasība | Vērtēšanas metode | Punkti | Vērtēšanas kritēriji | Maksimālais punktu skaits | Piešķirtais punktu skaits |
| 1. | Nevainojama reputācija | Ņemot vērā komisijas rīcībā esošo informāciju, pretendenta sniegto informāciju, kā arī intervijas laikā, pretendentam atbildot uz komisijas uzdotajiem jautājumiem, komisija pārliecinās, vai pretendentam ir nevainojama reputācija, t.i., vainav konstatējami fakti vai apstākļi, kas liecinātu, ka pastāv pretendenta ietekmējamības riski, pildot Korupcijas novēršanas un apkarošanas biroja priekšnieka amata pienākumus | Ir/nav  |  |
| 2.1. | Vismaz triju gadu pieredze vadošā amatā valsts pārvaldē vai tiesībaizsardzības jomā (iestādes vadītāja vai vadītāja vietnieka, struktūrvienības vadītāja vai vadītāja vietnieka vai tiesībaizsardzības iestādē minētajiem amatiem pielīdzināmā vadošā amatā) |   | 15  |   |
| 2.1.1. | Darba pieredze vadošā amatā, ņemot vērā vadošā amatā nostrādāto laiku | Pārbauda atbilstoši pretendenta iesniegtajiem dokumentiem un intervijas laikā, pretendentam atbildot uz komisijas uzdotajiem jautājumiem | 4-5 | Pretendents vadošā amatā kopumā ir nostrādājis vairāk nekā 15 gadus | 5  |   |
| 2-3 | Pretendents vadošā amatā kopumā ir nostrādājis 7–15 gadus |
| 1 | Pretendents vadošā amatā kopumā ir nostrādājis 3–7 gadus |
| 2.1.2. | Darba pieredze vadošā amatā, ņemot vērā padoto darbinieku skaitu |   | 8-10 | Pretendenta padotībā esošo darbinieku skaits ir lielāks par 100 | 10  |   |
| 4-7 | Pretendenta padotībā esošo darbinieku skaits ir no 40 līdz 100 |
| 1-3 | Pretendenta padotībā esošo darbinieku skaits ir no 10 līdz 40 |
|  |  |  | 0 | Pretendenta padotībā esošo darbinieku skaits ir mazāks par 10  |  |  |
| 2.2. | Pieredze vadošā amatā, vērtējot pretendenta kompetences |   | 30  |   |
| 2.2.1. | Orientācija uz attīstību Mērķtiecīga kvalifikācijas paaugstināšanas un zināšanu papildināšanas iespēju izvērtēšana un aktīva dalība dažādu veidu mācību un pieredzes apmaiņas pasākumos |   | 7-10 | Pretendents mērķtiecīgi definē personiskos attīstības mērķus, balstoties uz iestādes vai struktūrvienības attīstības mērķiem. Regulāri un apzināti apmeklējis mācību un izglītojošos pasākumus gan Latvijā, gan ārvalstīs, lai papildinātu zināšanas un prasmes vadības kompetenču jautājumos un profesionālajos jautājumos, tai skaitā korupcijas novēršanas un apkarošanas jomā, kā arī piedalījies projektos vai pasākumos, konsultējot citu valstu speciālistus Korupcijas novēršanas un apkarošanas biroja kompetencē esošajās darbības jomās | 10  |   |
| 3-6 | Pretendents ir izmantojis mācīšanās iespējas darba situācijās. Apmeklējis mācību un izglītojošos pasākumus gan Latvijā, gan ārvalstīs, lai papildinātu zināšanas un prasmes profesionālajos jautājumos, tai skaitā korupcijas novēršanas un apkarošanas jomā, vai piedalījies pasākumos, daloties Latvijas pieredzē ar citu valstu speciālistiem Korupcijas novēršanas un apkarošanas biroja kompetencē esošajās darbības jomās |
| 0-2 | Pretendents neuzskata par nepieciešamu izvērtēt zināšanu un prasmju papildināšanas iespējas vai arī apmeklētie mācību pasākumi nav saistīti ar kvalifikācijas paaugstināšanu un Korupcijas novēršanas un apkarošanas biroja kompetencē esošajām darbības jomām |
| 2.2.2. | Spēja pieņemt lēmumus un uzņemties atbildību Spēja pieņemt lēmumus, izvērtējot informāciju un uzņemoties atbildību par tiem |   | 7-10 | Pretendents ir pierādījis spēju pieņemt nepopulārus lēmumus patstāvīgi un atbildīgi, tai skaitā arī paaugstināta stresa situācijās, tas ir, situācijās, kad ir bijis mēģinājums prettiesiski ietekmēt lēmuma pieņemšanas rezultātu. Izvērtējot riskus, spējis pieņemt lēmumu arī situācijās, kad nav pilnīgas informācijas | 10  |   |
| 3-6 | Pretendents ir izmantojis dažādas pieejas lēmumu pieņemšanai: konsultējies ar citiem speciālistiem, iesaistījis ekspertus. Situācijā, kad ir bijis mēģinājums prettiesiski ietekmēt lēmuma pieņemšanas rezultātu, pretendentam ir bijis nepieciešams augstākas amatpersonas vai iestādes akcepts lēmuma pieņemšanai. Par pieņemto lēmumu pareizību ir pārliecināts, gatavs to aizstāvēt |
| 0-2 | Situācijās, kad nepieciešams steidzami pieņemt lēmumu, pretendents ir uzņēmies atbildību un pieņēmis lēmumu. Sākotnēji centies iegūt citu atbalstu un izvairīties no nepopulāriem lēmumiem. Paļāvies uz citu viedokli un gatavs viegli mainīt pieņemtos lēmumus |
| 2.2.3. | Komandas vadīšana Prasme organizēt komandas darbu, lai nodrošinātu iestādes mērķu sasniegšanu. Spēja veidot pozitīvu komandas gaisotni, rūpēties par komandu un motivēt to kopīgo mērķu sasniegšanai, tai skaitā nodrošinot atbalstošu vidi darbinieku motivācijas stiprināšanai, snieguma pilnveidošanai un profesionālās izaugsmes veicināšanai |   | 7-10 | Pretendentam ir pieredze cilvēkresursu attīstības ilgtermiņa plānošanā iestādē – ir iniciējis, plānojis cilvēkresursu attīstību, kā arī nodrošinājis rezultatīvu un efektīvu cilvēkresursu attīstības pasākumu ieviešanu. Pretendentu raksturo padoto iedvesmošana un aizraušana kopīgam darbam, tai skaitā analizējot dažādas darbinieku motivēšanas iespējas, mācību vajadzības, veicinot padoto iniciatīvu, iesaistot lēmumu pieņemšanā, vienlaikus uzņemoties pilnu atbildību par komandas darba rezultātiem | 10 |   |
| 3-6 | Pretendents ir piedalījies iestādes vai struktūrvienības cilvēkresursu attīstības plānošanā un īstenošanā, piedalījies plānu īstenošanā. Pretendentu raksturo spēja strādāt komandā, tomēr ne vienmēr uzņemoties līdera lomu. Pretendentu raksturo komandas dalībnieku iesaistīšana kopīgo lēmumu pieņemšanā, izskaidrojot sarežģītas idejas un plānus, veicinot iniciatīvu no grupas dalībnieku puses, kā arī analizējot padoto izaugsmes vajadzības un motivācijas iespējas |
| 0-2 | Nav pieredzes iestādes vai struktūrvienības cilvēkresursu attīstības plānošanā. Nav analizējis padoto darba un profesionālās attīstības vajadzības. Parasti ir devis priekšroku iespējai strādāt individuāli un pieņemt lēmumus, neiesaistot komandas dalībniekus. Nav bijis ieinteresēts darbinieku izaugsmes veicināšanā |
| 2.3. | Profesionālā pieredze Korupcijas novēršanas un apkarošanas biroja kompetencē esošajās darbības jomās |   |   |   | 15  |   |
| 2.3.1. | Profesionālā pieredze korupcijas novēršanas un apkarošanas jomā, ņemot vērā nostrādāto laiku | Pārbauda atbilstoši iesniegtajiem dokumentiem, kā arī intervijas laikā, pretendentam atbildot uz komisijas uzdotajiem jautājumiem | 7-10 | Pretendents korupcijas novēršanas un apkarošanas jomā ir kopumā nostrādājis 8 un vairāk gadus | 10  |   |
| 4-6 | Pretendents korupcijas novēršanas un apkarošanas jomā ir kopumā nostrādājis 4–7 gadus |
| 1-3 | Pretendents korupcijas novēršanas un apkarošanas jomā ir kopumā nostrādājis 1–3 gadus |
|  |  |  | 0 | Pretendents nav strādājis korupcijas novēršanas un apkarošanas jomā |  |  |
| 2.3.2. | Pieredze operatīvajā darbībā un izmeklēšanā, administratīvi procesuālo vai kriminālprocesuālo darbību piemērošanā, ņemot vērā nostrādāto laiku |   | 4-5 | Pretendenta pieredze operatīvajā darbībā un izmeklēšanā, administratīvi procesuālo vai kriminālprocesuālo darbību piemērošanā ir 3 gadi un vairāk | 5  |   |
| 1-3 | Pretendenta pieredze operatīvajā darbībā un izmeklēšanā, administratīvi procesuālo vai kriminālprocesuālo darbību piemērošanā ir 1-3 gadi |
| 0 | Pretendentam nav pieredzes operatīvajā darbībā un izmeklēšanā vai tas ir mazāks par 1 gadu |
| 2.4. | Zināšanas par Korupcijas novēršanas un apkarošanas biroja kompetencē esošajām jomām un valsts pārvaldes jautājumiem |   | 40  |   |
| 2.4.1. | Redzējums par Korupcijas novēršanas un apkarošanas biroja darbības prioritātēm un attīstības vīziju un pretkorupcijas pasākumu pilnveidošanu Latvijā | Komisija vērtē pretendenta motivācijas vēstulē ietverto aprakstu un intervijas laikā pārbauda pretendenta izpratni un prasmes prezentēt savu viedokli par minētajiem jautājumiem | 11-15 | Apraksts satur argumentētu jautājuma analīzi, iekļauti aktuāli problēmjautājumi un konkrēti priekšlikumi pretkorupcijas pasākumu pilnveidošanai Latvijā, izvirzītas prioritātes Korupcijas novēršanas un apkarošanas biroja turpmākajai darbībai, pamatots viedoklis | 15  |   |
| 3-10 | Apraksts satur analītisku vērtējumu un vispārīgus priekšlikumus pretkorupcijas pasākumiem Latvijā, izvirzītas prioritātes atsevišķos Korupcijas novēršanas un apkarošanas biroja darbības jautājumos, bez konkrēta pamatojuma, vairāk balstīts uz citiem informācijas avotiem, ne visi norādītie priekšlikumi vai aprakstītie problēmjautājumi ir aktuāli |
| 0-2 | Apraksts satur vispārīgu viedokli, aprakstītie problēmjautājumi nav aktuāli, priekšlikumi neatbilst Latvijas tiesiskajai sistēmai, viedoklis nav pamatots |
| 2.4.2. | Prasmes prezentēt redzējumu par Korupcijas novēršanas un apkarošanas biroja darbības prioritātēm un attīstības vīziju, un pretkorupcijas pasākumu pilnveidošanu Latvijā |   | 4-5 | Pretendents prezentē savu redzējumu pārliecinoši, konstruktīvi, pamatojot viedokli, atsaucoties uz korektiem faktiem vai regulējumu, brīvi orientējoties nozares jautājumos | 5  |   |
| 1-3 | Pretendents prezentē savu redzējumu pārliecinoši, pamatojot viedokli, tomēr nozares jautājumos orientējas fragmentāri |
| 0 | Pretendents prezentē savu redzējumu nepārliecinoši, vispārīgi vai vāji orientējas nozares jautājumos, minot nepareizus faktus vai nespējot loģiski pamatot savu viedokli |
| 2.4.3. | 1.jautājums par Korupcijas novēršanas un apkarošanas biroja kompetencē esošu darbības jomu | Komisija vērtē pretendenta rakstiski sniegtās atbildes uz komisijas sagatavotajiem jautājumiem, intervijas laikā papildus pārbaudot pretendenta izpratni par minētajiem jautājumiem | 4-5 | Precīza, izsmeļoša un strukturēta atbilde, pausts skaidrs situācijas, regulējuma vai problēmas redzējums, definētas prioritātes vai konkrēti, situācijai atbilstoši un aktuāli priekšlikumi, pamatots viedoklis | 5  |   |
| 1-3 | Precīza atbilde, pausts skaidrs situācijas, regulējuma vai problēmas redzējums, prioritātes vai priekšlikumi aprakstīti vispārīgi vai arī tie nav aktuāli, apstiprinātajai valsts politikai vai tiesiskajai sistēmai nepiemēroti, viedoklis daļēji pamatots |
| 0 | Nekonkrētas vai nepareizas atbildes, situācijas vai problēmas redzējums vispārīgs, trūkst izpratnes par būtiskiem jautājuma aspektiem, viedoklis netiek pamatots |
| 2.4.4. | 2.jautājums par Korupcijas novēršanas un apkarošanas biroja kompetencē esošu darbības jomu |   | 4-5 | Precīza, izsmeļoša un strukturēta atbilde, pausts skaidrs situācijas, regulējuma vai problēmas redzējums, definētas prioritātes vai konkrēti, situācijai atbilstoši un aktuāli priekšlikumi, pamatots viedoklis | 5  |   |
| 1-3 | Precīza atbilde, pausts skaidrs situācijas, regulējuma vai problēmas redzējums, prioritātes vai priekšlikumi aprakstīti vispārīgi vai arī tie nav aktuāli, apstiprinātajai valsts politikai vai tiesiskajai sistēmai nepiemēroti, viedoklis daļēji pamatots |
| 0 | Nekonkrētas vai nepareizas atbildes, situācijas vai problēmas redzējums vispārīgs, trūkst izpratnes par būtiskiem jautājuma aspektiem, viedoklis netiek pamatots |
| 2.4.5. | 3.jautājums par Korupcijas novēršanas un apkarošanas biroja kompetencē esošu darbības jomu |   | 4-5 | Precīza, izsmeļoša un strukturēta atbilde, pausts skaidrs situācijas, regulējuma vai problēmas redzējums, definētas prioritātes vai konkrēti, situācijai atbilstoši un aktuāli priekšlikumi, pamatots viedoklis | 5  |   |
| 1-3 | Precīza atbilde, pausts skaidrs situācijas, regulējuma vai problēmas redzējums, prioritātes vai priekšlikumi aprakstīti vispārīgi vai arī tie nav aktuāli, apstiprinātajai valsts politikai vai tiesiskajai sistēmai nepiemēroti, viedoklis daļēji pamatots |
| 0 | Nekonkrētas vai nepareizas atbildes, situācijas vai problēmas redzējums vispārīgs, trūkst izpratnes par būtiskiem jautājuma aspektiem, viedoklis netiek pamatots |
| 2.4.6. | 4.jautājums par Korupcijas novēršanas un apkarošanas biroja priekšnieka kompetencē esošu darbības jomu |   | 4-5 | Precīza, izsmeļoša un strukturēta atbilde, pausts skaidrs situācijas, regulējuma vai problēmas redzējums, definētas prioritātes vai konkrēti, situācijai atbilstoši un aktuāli priekšlikumi, pamatots viedoklis | 5  |   |
| 1-3 | Precīza atbilde, pausts skaidrs situācijas, regulējuma vai problēmas redzējums, prioritātes vai priekšlikumi aprakstīti vispārīgi vai arī tie nav aktuāli, apstiprinātajai valsts politikai vai tiesiskajai sistēmai nepiemēroti, viedoklis daļēji pamatots |
| 0 | Nekonkrētas vai nepareizas atbildes, situācijas vai problēmas redzējums vispārīgs, trūkst izpratnes par būtiskiem jautājuma aspektiem, viedoklis netiek pamatots |

|  |  |  |  |
| --- | --- | --- | --- |
| Kopējais piešķirtais punktu skaits |   |   |   |
|   | (ar skaitļiem) |   | (ar vārdiem) |

|  |  |  |  |  |  |
| --- | --- | --- | --- | --- | --- |
| Komisijas loceklis |   |   |   |   |   |
|   | (vārds, uzvārds) |   | (paraksts) |   | (datums) |

Ministru prezidents M.Kučinskis

KNAB priekšnieka vietniece I.Jurča

Iesniedzējs: KNAB priekšnieka vietniece I.Jurča

2016.07.13. 9:57

1861

Strīķeris 67356168

alvils.strikeris@knab.gov.lv